PMIndiaData/PMIndiaSum huggingface dataset:
প্রধানমন্ত্রী, মোজাম্বিকের রাষ্ট্রপতি এইচ.ই. ফিলিপ জ্যাকিন্টো এনইউসির সঙ্গে টেলিফোনে কথা বলেছেন

প্রধানমন্ত্রী আজ মোজাম্বিকের রাষ্ট্রপ্রতি ফিলিপ জ্যাকিন্টো এনইউসির সঙ্গে টেলিফোনে কথা বলেছেন। দুই নেতা বর্তমান কোভিড-১৯ মহামারী জনিত চ্যালেঞ্জগুলি নিয়ে আলোচনা করেছেন। প্রধানমন্ত্রী মোজাম্বিকের স্বাস্থ্যসংকটে ভারতের সাহায্য, বিশেষ করে প্রয়োজনীয় ওষুধ ও সরঞ্জাম প্রদান করে সহায়তার ইচ্ছা ব্যক্ত করেন। রাষ্ট্রপতি এনইউসির স্বাস্থ্যসেবা ও ওষুধ সরবরাহের ক্ষেত্রে উভয় দেশের মধ্যে ঘনিষ্ঠ সহযোগিতার জন্য কৃতজ্ঞতা প্রকাশ করেছেন। দুই নেতা বিভিন্ন গুরুত্বপূর্ণ বিষয় বিশেষ করে মোজাম্বিকের উন্নয়নে ভারতের বিনিয়োগ নিয়ে কথা বলেন। প্রধানমন্ত্রী মোজাম্বিকের কয়লা ও প্রাকৃতিক গ্যাস ক্ষেত্রে ভারতীয় সংস্থাগুলির দেওয়া প্রতিশ্রুতি উল্লেখ করে আফ্রিকার সঙ্গে ভারতের সামগ্রিক অংশীদারিত্বের একটি গুরুত্বপূর্ণ স্তম্ভ হিসাবে মোজাম্বিককে স্বীকৃতি দেওয়ার বিষয়ে জোর দেন। দুই নেতা প্রতিরক্ষা ও নিরাপত্তা ক্ষেত্রে ক্রমবর্ধমান দ্বিপাক্ষিক সহযোগিতা নিয়ে সন্তুষ্টি প্রকাশ করেন। প্রধানমন্ত্রী উত্তর মোজাম্বিকের সন্ত্রাসবাদের ঘটনা সম্পর্কে রাষ্ট্রপতি ন্যুসির উদ্বেগকে গুরুত্বের সঙ্গে অনুধাবন করেছেন এবং মোজাম্বিক পুলিশ ও নিরাপত্তা বাহিনীর সক্ষমতা বৃদ্ধি সহ সবরকম সম্ভাব্য সহায়তার প্রতিশ্রুতি দিয়েছেন। মোজাম্বিকের ভারতীয় ও ভারতীয় বংশোদ্ভূতদের নিরাপত্তা সুনিশ্চিত করতে মোজাম্বিক কর্তৃপক্ষের প্রচেষ্টার জন্য প্রধানমন্ত্রী বিশেষ ধন্যবাদ জ্ঞাপন করেছেন। বর্তমান মহামারীর সংকটের সময় দুই দেশের আধিকারিকরা যোগাযোগ রেখে চলবেন ও সহযোগিতার সম্পর্ক আরো দৃঢ় করবেন বলে দুই নেতা পরস্পরকে আশ্বাস দেন।
পৃথিবীর সমৃদ্ধ জীববৈচিত্রকে সংরক্ষণের অঙ্গীকার পুনর্ব্যক্ত করলেন প্রধানমন্ত্রী

বিশ্ব পরিবেশ দিবস উপলক্ষ্যে প্রধানমন্ত্রী শ্রী নরেন্দ্র মোদী এক ট্যুইট বার্তায় জানিয়েছেন, “#World Environment Day বিশ্ব পরিবেশ দিবসে আমরা আমাদের এই গ্রহের সমৃদ্ধ জীব বৈচিত্রকে সংরক্ষণের অঙ্গীকার পূনর্ব্যক্ত করছি। আসুন আমরা সকলে একসঙ্গে যথাসম্ভব প্রয়াস চালিয়ে পৃথিবীর প্রাণী ও উদ্ভিদ রক্ষার বিষয়টি নিশ্চিত করি। আগামী প্রজন্মর জন্য আমরা আরো সুন্দর পৃথিবী রেখে যাই।“
কর্পোরেটপ্রশাসনে দক্ষতা বৃদ্ধি এবং কর্মসূচি রূপায়ণ ও নজরদারি কাঠামোকে আরও জোরদার করেতুলতে এনএসডিএফ এবং এনএসডিসি-র পুনর্গঠন প্রস্তাবে সম্মতি কেন্দ্রীয় মন্ত্রিসভার

সরকারি প্রশাসন ওপরিচালনকে দক্ষতর করে তুলতে এবং কর্মসূচি রূপায়ণ ও নজরদারি কাঠামোকে আরও শক্তিশালীকরে তুলতে জাতীয় দক্ষতা বিকাশ তহবিল (এনএসডিএফ) এবং জাতীয় দক্ষতা বিকাশ নিগম(এনএসডিসি)-এর পুনর্গঠন প্রস্তাবে সম্মতি দিল কেন্দ্রীয় মন্ত্রিসভা। আজ এখানেপ্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার এক বৈঠকে স্থিরহয়েছে যে কর্পোরেট প্রশাসনের দক্ষতা বৃদ্ধি এবং এনএসডিসি সংস্থাগুলির কাজকর্মেস্বচ্ছতা ও দায়বদ্ধতার প্রসারে এনএসডিএফ এবং এনএসডিসি-কে পুনর্গঠন করা হবে।মন্ত্রিসভার অনুমোদনদানের ফলে এনএসডিএফ এবং এনএসডিসিপর্ষদ গঠনের ক্ষেত্রে বেশ কিছুরদবদল ঘটতে পারে। প্রসঙ্গত উল্লেখ্য,এনএসডিসি এবং এনএসডিএফ গঠিত হয় যথাক্রমে ২০০৮-এর জুলাই এবং ২০০৯-এর জানুয়ারি মাসে।দক্ষতা বিকাশের লক্ষ্যে সমন্বয়ের ভিত্তিতে কর্মসূচি রূপায়ণের কাজকে আরও এগিয়ে নিয়েযেতেই কেন্দ্রীয় অর্থ মন্ত্রকের পক্ষ থেকে এই উদ্যোগগ্রহণ করা হয়েছে। /
জাতীয় বিনিয়োগ ও পরিকাঠামো তহবিলে দীর্ঘমেয়াদে বিনিয়োগ : ভারত-সংযুক্ত আরব আমিরশাহী চুক্তি সম্পাদন

জাতীয় বিনিয়োগ ও পরিকাঠামো তহবিলে দীর্ঘমেয়াদি বিনিয়োগ সংক্রান্ত কাজকর্মে পরস্পরকে সহযোগিতা করবে ভারত ও সংযুক্ত আরব আমিরশাহী। এই মর্মে একটি চুক্তিও সম্পাদিত হয়েছে দুটি দেশের মধ্যে এ বছর ১১ ফেব্রুয়ারি। আজ প্রধানমন্ত্রী শ্রী নরেন্দ্র মোদীর নেতৃত্ব অনুষ্ঠিত কেন্দ্রীয় মন্ত্রিসভার বৈঠকে এই চুক্তিটিকে কর্মপরবর্তী অনুমোদন দেওয়া হল। সম্পাদিত এই চুক্তির আওতায় দুটি দেশই সহযোগিতা প্রসারের লক্ষ্যে উচ্চপর্যায়ের এক কাঠামোগত ব্যবস্থা ও সহযোগিতার মঞ্চ গড়ে তুলবে। দু’দেশের বিনিয়োগ ও সহযোগিতা সংক্রান্ত নীতি অনুসরণ করেই কাজ করে যাবে ভারত ও সংযুক্ত আরব আমিরশাহী।
প্রধানমন্ত্রীর সঙ্গে সাক্ষাৎ করলেন ইজরায়েলের প্রতিরক্ষা মন্ত্রী

নয়াদিল্লি, ১৯ ফেব্রুয়ারি, ২০১৫ অ্যারো ইন্ডিয়া, ২০১৫`তে অংশ নিতে ভারত সফররত ইজরায়েলের প্রতিরক্ষা মন্ত্রী শ্রী মোশে ইয়ালন আজ প্রধানমন্ত্রী শ্রী নরেন্দ্র মোদীর সঙ্গে সৌজন্যমূলক সাক্ষাৎ করেন। প্রধানমন্ত্রী গত বছরের সেপ্টেম্বর মাসে রাষ্ট্রসঙ্ঘের সাধারণ অধিবেশনের ফাঁকে ইজরায়েলের প্রধানমন্ত্রী শ্রী বেনজামিন নেতানিয়াহু – এর সঙ্গে তাঁর বৈঠকের কথা স্মরণ করেন। গত মাসে অনুষ্ঠিত ভাইব্র্যান্ট গুজরাট সম্মেলনে ইজরায়েলের কৃষি মন্ত্রীর সঙ্গেও তাঁর সাক্ষাতের কথা প্রধানমন্ত্রী উল্লেখ করেন। বিভিন্ন ক্ষেত্রে ভারত ও ইজরায়েলের মধ্যে চলতি সহযোগিতার বিষয়টিতেও প্রধানমন্ত্রী সন্তোষ প্রকাশ করেন।
দেশের প্রথম ‘হর ঘর জল’ শংসাপত্র প্রাপ্ত মধ্যপ্রদেশের বুরহানপুর জেলার নাগরিকদের  অভিনন্দন প্রধানমন্ত্রীর

নয়াদিল্লি, ২২ জুলাই, ২০২২ প্রধানমন্ত্রী শ্রী নরেন্দ্র মোদী দেশের মধ্যে প্রথম ‘হর ঘর জল’ জেলার শংসাপত্র প্রাপ্ত মধ্যপ্রদেশের বুরহানপুরের নাগরিকদের অভিনন্দন জানিয়েছেন। কেন্দ্রীয় জল শক্তি মন্ত্রী শ্রী গজেন্দ্র সিং শেখওয়াতের ট্যুইটের জবাবে প্রধানমন্ত্রী বলেন, “স্মরণীয় এই মাইলফলক অর্জনের জন্য আমার বুরহানপুরের ভাই ও বোনেদের অভিনন্দন। জনগণের যৌথ স্বতঃস্ফূর্ত অংশীদারিত্ব এবং জেজেএম দল ও মধ্যপ্রদেশের শিবরাজ সিং চৌহানজীর নেতৃত্বাধীন সরকারের সমন্বিত প্রয়াস ছাড়া এই লক্ষ্য পূরণ কখনই সম্ভব হ’ত না”।
আগামীকাল উত্তরাখন্ডের রুদ্রপুর সফরে যাচ্ছেন প্রধানমন্ত্রী

প্রধানমন্ত্রী শ্রী নরেন্দ্র মোদী আগামীকাল উত্তরাখন্ডের রুদ্রপুর সফরে যাবেন। এই সফরকালে তিনি রাজ্য সুসংহত সমবায় উন্নয়ন প্রকল্পটির সূচনা করবেন এবং একইসঙ্গে দীনদয়াল উপাধ্যায় কৃষক কল্যাণ প্রকল্পের নির্বাচিত সুফলভোগীদের ঋণ সংক্রান্ত চেক প্রদান করবেন। সুসংহত সমবায় উন্নয়ন প্রকল্পটির লক্ষ্য হল সমবায়, কৃষিক্ষেত্র এবং সংশ্লিষ্ট ক্ষেত্রগুলির বিকাশ ঘটিয়ে উত্তরাখন্ডে দ্রুত গ্রামীণ অর্থনীতির বিকাশ ঘটানো। এই প্রকল্পটি কৃষি এবং সংশ্লিষ্ট ক্ষেত্রের সঙ্গে যুক্ত মানুষজনকে পর্যাপ্ত সহায়তা দেবার মাধ্যমে উত্তরাখন্ডের পাহাড়ী এলাকা থেকে জোড় করে স্হানান্তরের সম্ভাবনাকে অনেকটাই রোধ করবে। প্রধানমন্ত্রী এই প্রকল্পেরই প্রথম কিস্তি হিসেবে উত্তরাখন্ডের মুখ্যমন্ত্রীর হাতে ১০০ কোটি টাকার একটি চেক তুলে দেবেন। শ্রী মোদী একইসঙ্গে দীনদয়াল উপাধ্যায় কৃষক কল্যাণ প্রকল্পের নির্বাচিত সুফলভোগীদের মধ্যে ঋণ সংক্রান্ত চেক বন্টন করবেন। প্রসঙ্গত, উত্তরাখন্ড প্রশাসনের এই প্রকল্পের আওতায় ১ লক্ষ টাকা পর্যন্ত বহুমুখী ঋণ পাবেন। ২ শতাংশ সুদের হারে কৃষকরা ২০২২-এর মধ্যে উত্তরাখন্ডে কৃষকদের আয় দ্বিগুন করার লক্ষ্যে এই প্রকল্পটি অত্যন্ত গুরুত্বপূর্ণ। প্রধানমন্ত্রী ২০১৮-র ৭ নভেম্বর উত্তরাখন্ডে ভারতীয় সেনাবাহিনীর জওয়ানদের সঙ্গে দিওয়ালী উদযাপন করার জন্য উপস্হিত ছিলেন। তিনি উত্তরাখন্ডের হরসিলে ইন্দো-তিব্বত সীমান্ত পুলিশের জওয়ানদের সঙ্গে দিওয়ালী উদযাপন করেছিলেন ঐ দিনটিতে। ঐ একইদিনে দেরাদুনে ‘গন্তব্য উত্তরাখন্ড : বিনিয়োগকারীদের শীর্ষ সম্মেলন ২০১৮’-য় ভাষণ দেন শ্রী মোদী। /…
প্রধানমন্ত্রীর পল্লী উন্নয়ন ফেলোশিপের তরুণ কর্মীদের সঙ্গে কথা বললেন শ্রী নরেন্দ্র মোদী

প্রধানমন্ত্রীর পল্লী উন্নয়ন ফেলো কর্মসূচির আওতায় কর্মরত ২৩০ জনেরও বেশি তরুণ ও যুবকদের সঙ্গে আজ কথা বললেন প্রধানমন্ত্রী শ্রী নরেন্দ্র মোদী। কেন্দ্রীয় পল্লী উন্নয়ন মন্ত্রকের পক্ষ থেকে রূপায়িত হচ্ছে এই কর্মসূচিটি। ১১ জন তরুণ ফেলো দেশের প্রত্যন্ত গ্রামীণ ও আদিবাসী অধ্যুষিত এলাকাগুলিতে তাদের কাজের প্রামাণ্য চিত্র তুলে ধরেন প্রধানমন্ত্রীর কাছে। তাঁরা যে সমস্ত দুর্গম অঞ্চলে কাজ করেছেন, তার অনেকগুলিই ছিল চরম বামপন্থী অধ্যুষিত এলাকা। মূলত, নারী ক্ষমতায়ন, মা ও শিশুর স্বাস্থ্যরক্ষা, শিক্ষা, পুষ্টি, জীবিকার্জন, স্বচ্ছ ভারত, এক ভারত শ্রেষ্ঠ ভারত এবং দেশ পরিচালনার কাজে জনসাধারণের অংশগ্রহণ সম্পর্কিত বিভিন্ন বিষয়ের ওপর কাজ করেছেন তাঁরা। পরে, প্রধানমন্ত্রীর সঙ্গে এক প্রশ্নোত্তর পর্বে কয়েকজন তরুণ উত্তর-পূর্ব ভারতের বিকাশ, গ্রামীণ শিক্ষা, আদিবাসী উন্নয়ন, জৈব কৃষি ব্যবস্থা এবং প্রতিবন্ধী কল্যাণের মতো বিষয়গুলির ওপর তাঁদের চিন্তাভাবনার কথা প্রকাশ করেন। ফেলোদের কাছে পাঠানো তাঁর পত্রের কথা প্রসঙ্গত স্মরণ করেন প্রধানমন্ত্রী। ঐ পত্রে তিনি ‘নরেন্দ্র মোদী অ্যাপ’-এ সাড়া দেওয়ার জন্য তরুণদের কাছে আহ্বান জানিয়েছিলেন তিনি। এ ব্যাপারে তিনি যে অভূতপূর্ব সাড়া পেয়েছেন তাতে তরুণদের প্রশংসা করেন প্রধানমন্ত্রী। এ ব্যাপারে তরুণদের কাছ থেকে পাওয়া মতামতগুলির কোনটিতেও কোনরকম অভিযোগ ছিল না বলে উল্লেখ করেন তিনি। প্রধানমন্ত্রী বলেন, তরুণরা আজকে তাঁদের কাজের যে নিদর্শন তুলে ধরলেন তাতে এক অভিন্ন বিষয়ই পরিস্ফুট হয়ে উঠল। দেশে পরিবর্তন নিশ্চিত করার ক্ষেত্রে এ এক গুরুত্বপূর্ণ ঘটনা বলে মনে করেন তিনি। নিষ্ঠা ও অধ্যবসায়ের সঙ্গে দেশের অনগ্রসর গ্রামীণ অঞ্চলে কাজ করার জন্য তরুণদের প্রশংসা করে প্রধানমন্ত্রী বলেন, নানা ধরনের প্রতিকূলতা এবং পারিবারিক চাপ সত্ত্বেও তরুণরা তাঁদের কাজে ছিলেন অবিচল ও নিষ্ঠাবান। এই কর্মসূচিটিকে আরও এগিয়ে নিয়ে যাওয়ার জন্য সুনির্দিষ্ট মতামত ও পরামর্শও আহ্বান করেন শ্রী মোদী। কর্মরত তরুণদের কাজকর্মের অভিজ্ঞতাকে সম্বল করে রচিত ‘স্ক্রিপ্টিং চেঞ্জ’ বইটির আনুষ্ঠানিক প্রকাশও করেন প্রধানমন্ত্রী। তরুণদের সঙ্গে প্রধানমন্ত্রীর এই আলাপচারিতার অনুষ্ঠানে উপস্থিত ছিলেন কেন্দ্রীয় পল্লী উন্নয়ন মন্ত্রী শ্রী চৌধুরি বীরেন্দর সিং।
আগামী ২২ – ২৩ এপ্রিল শীর্ষ স্থানীয় নেতৃত্বের জলবায়ু সম্মেলন

নতুন দিল্লি, ২১ এপ্রিল, ২০২১ মার্কিন রাষ্ট্রপতি জোসেফ আর. বাইডেন-এর আহ্বান ২২ – ২৩ এপ্রিল ভার্চুয়াল মাধ্যমে আয়োজিত জলবায়ু সংক্রান্ত শীর্ষ স্থানীয় নেতৃত্বের সম্মেলনে অংশ নেবেন প্রধানমন্ত্রী শ্রী নরেন্দ্র মোদী। প্রধানমন্ত্রী ২২ এপ্রিল শীর্ষ নেতৃত্বের অধিবেশনের প্রথম পর্বে ভারতীয় সময় বিকেল ৫:৩০ থেকে সন্ধ্যে ৭:৩০ পর্যন্ত “২০৩০-এর লক্ষ্যে আমাদের সম্মিলিত দৌড়” শীর্ষক বিষয়ে বক্তব্য রাখবেন। এই সম্মেলনে প্রায় ৪০ জন বিশ্ব নেতা অংশ নেবেন। তাঁরা মূল অর্থনৈতিক ফোরামের সদস্য দেশগুলির প্রতিনিধিত্ব করবেন। ভারত এই ফোরামের সদস্য। পাশাপাশি জলবায়ু পরিবর্তনের প্রতি সংবেদনশীল দেশগুলিও এই সম্মেলনে অংশ নেবে। শীর্ষ স্থানীয় নেতৃত্ববৃন্দ জলবায়ু পরিবর্তন, জলবায়ু পরিবর্তন সংক্রান্ত উন্নত পদক্ষেপ, জলবায়ু সমস্যার সমাধান ও এর জন্য অর্থের ব্যবহার, প্রকৃতি নির্ভর সমাধান, জলবায়ু সুরক্ষা এবং স্বচ্ছ শক্তির প্রযুক্তিগত উদ্ভাবনের বিষয়ে মত বিনিময় করবেন। জাতীয় পরিস্থিতিতে এবং সুস্থায়ী উন্নয়নকে অগ্রাধিকার দিয়ে কিভাবে বিশ্বব্যাপী অন্তর্ভুক্তিমূলক ও স্থিতিশীল অর্থনৈতিক বিকাশের সঙ্গে জলবায়ু সম্পর্কিত কার্যকলাপকে যুক্ত করা যেতে পারে সে বিষয় নিয়েও নেতৃত্ববৃন্দ চিন্তাভাবনা ভাগ করে নেবেন। চলতি বছরের নভেম্বরে আয়োজিত সিওপি২৬-এ জলবায়ু সম্পর্কি বিষয়গুলিকে কেন্দ্র করে বিশ্বব্যাপী বৈঠকের অঙ্গ হিসেবে এই শীর্ষ সম্মেলন অনুষ্ঠিত হচ্ছে। এই সম্মেলনের সব পর্বই সরাসরি সম্প্রচারিত হবে এবং সংবাদমাধ্যম ও জনসাধারণের জন্য উন্মুক্ত থাকবে। /
চন্ডীগড় আবাসন পর্ষদকে ৩৯৩০ জন প্রাপকের জন্য আবাসন নির্মাণে জমি বরাদ্দের প্রস্তাবে কেন্দ্রীয় মন্ত্রিসভার সায়

প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে চন্ডীগড় আবাসন পর্ষদকে ৩৯৩০ জন প্রাপকের জন্য আবাসন নির্মাণে জমি বরাদ্দের প্রস্তাবে কেন্দ্রীয় মন্ত্রিসভার সায় মিলেছে। তবে এই আবাসনগুলি কেন্দ্রশাসিত অঞ্চলের কর্মীদের জন্য নিজ অর্থে গৃহ নির্মাণ প্রকল্পের আওতায় নির্মিত হবে। উল্লেখ করা যেতে পারে চন্ডীগড় প্রশাসনের কর্মীদের জন্য নিজ অর্থে গৃহ নির্মাণ সংক্রান্ত একটি প্রকল্প স্হানীয় প্রশাসন অনুমোদন করে। সেই অনুসারে, কেন্দ্রশাসিত অঞ্চলের কর্মীদের জন্য ৩৯৩০টি আবাসন নির্মাণে ৭৩.৩ একর জমি সুনির্দিষ্ট করা হয়। এই ৭৩.৩ একর জমির মধ্যে ১১.৮ একর জমি ইতিমধ্যেই চন্ডীগড় আবাসন পর্ষদের আওতায় এসেছে। প্রস্তাব অনুযায়ী, বাকি ৬১.৫ একর সরকারি জমি চন্ডীগড় আবাসন পর্ষদকে দেওয়া হবে। এই আবাসন নির্মাণ প্রকল্প রূপায়ণের জন্য নোডাল এজেন্সি হিসেবে চন্ডীগড় আবাসন পর্ষদকে দায়িত্ব দেওয়া হয়েছে। চন্ডীগড় প্রশাসনের কর্মীদের আবাসন নির্মাণের জন্য ৯৯ বছরের লিজের ভিত্তিতে ঐ জমি দেওয়ার প্রস্তাব রয়েছে। এই প্রকল্প রূপায়িত হলে প্রত্যক্ষ ও পরোক্ষভাবে ব্যাপক কর্মসংস্হানের সুযোগ সৃষ্টি হবে।
বসুন্ধরা দিবসে সকল গ্রহ ও প্রাণিজগতের সঙ্গে শান্তিপূর্ণ সহাবস্হানের বার্তা দিলেন প্রধানমন্ত্রী

“ ধরিত্রী দিবস হলমাতা বসুন্ধরার প্রতি আমাদের কৃতজ্ঞতা জ্ঞাপনের দিন। এটি হল এমন একটি দিন যখনআমাদের এই গ্রহকে পরিচ্ছন্ন ও কলুষমুক্ত রাখার লক্ষ্যে আমরা আমাদের সংকল্পেরপুনরুচ্চারণ করি। ” বসুন্ধরা দিবসউপলক্ষে এক বার্তায় একথা বলেছেন প্রধানমন্ত্রী শ্রী নরেন্দ্র মোদী। ঐ বার্তায় তিনিআরও বলেছেন যে, “ সকল গ্রহ, প্রাণিজগত এবংপক্ষীকুলের সঙ্গে এই ধরিত্রীতে সহাবস্হানের মধ্য দিয়ে জীবনধারণ করা হল আমাদেরকর্তব্য। ভবিষ্য ৎ প্রজন্মগুলির স্বার্থেই এ পথ আমাদের অনুসরণ করে যেতে হবে। এবছর এই দিনউদযাপনের বিষয়বস্তু ‘ পরিবেশ ও জলবায়ু সম্পর্কেসম্যক জ্ঞান ও ধারণা ’ প্রকৃতি এবং প্রাকৃতিকসম্পদ সুরক্ষায় সচেতনতা সৃষ্টির কাজে বিশেষ সহায়ক হবে বলে আমি আশা করি ’ । /
রিপাবলিক টিভি আয়োজিত সভায় প্রধানমন্ত্রীর ভাষণ

প্রধানমন্ত্রী শ্রী নরেন্দ্র মোদী মঙ্গলবার মুম্বাইয়ে রিপাবলিক টিভি আয়োজিত সভায় ভাষণ দেন। মুম্বাইয়ে গতকাল এক হাসপাতালে অগ্নিকাণ্ডের ঘটনায় জীবনহানিতে তিনি দুঃখ প্রকাশ করেন। এক প্রগতিশীল ও সমৃদ্ধ রাষ্ট্র গঠনের স্বার্থে তিনি ইতিবাচক সংবাদের গুরুত্বের ওপর জোর দেন। তিনি বলেন, ভারত’কে বিজ্ঞান, উদ্ভাবন, ক্রীড়ার মতো বিভিন্ন ক্ষেত্রে নতুন উচ্চতায় নিয়ে যাওয়া প্রয়োজন। এ প্রসঙ্গে তিনি গণমাধ্যমের কথাও বিশেষভাবে উল্লেখ করেন। শ্রী মোদী বলেন, ‘দ্রুত বিকাশশীল ভারত’ – এই শব্দবন্ধটি ১৩০ কোটি ভারতবাসীর প্রাণস্পন্দনকেই প্রতিফলিত করে। তিনি আরও বলেন, কয়েক বছর আগেও ৫ ট্রিলিয়ন মার্কিন ডলার অর্থনীতি হয়ে ওঠার লক্ষ্যে ভারতের প্রগতিকে কল্পনার মতো মনে হ’ত। একইভাবে, সহজে ব্যবসা-বাণিজ্যের অনুকূল পরিবেশ গড়ে তোলার সূচকে ভারতের উত্থানের বিষয়টিও কল্পনাতীত ছিল। তিনি দৃষ্টান্ত-স্বরূপ বলেন, অপরাধমূলক কাজকর্মের সঙ্গে জড়িতদের কিভাবে আজ বিচারের আঙিনায় নিয়ে আসা হচ্ছে। স্বচ্ছতা থেকে কর ক্ষেত্রে সংস্কারের মতো কয়েকটি বিষয়ের কথা উল্লেখ করে প্রধানমন্ত্রী বলেন, কিভাবে এই উদ্যোগগুলি বিগত চার বছরে পরিবর্তন নিয়ে এসেছে। কেন্দ্রীয় সরকার এখন নীতি-চালিত প্রশাসন এবং প্রত্যাশিত স্বচ্ছ নীতির মাধ্যমে এগিয়ে চলেছে। পরিকাঠামো উন্নয়ন ক্ষেত্রে দ্রুত অগ্রগতির কথা উল্লেখ করে প্রধানমন্ত্রী বলেন, মাসিক ‘প্রগতি’ বৈঠকের মাধ্যমে তিনি স্বয়ং বিভিন্ন প্রকল্পের অগ্রগতি পর্যালোচনা করেন। এ ধরণের পর্যালোচনা বৈঠকের ফলস্বরূপ ১২ কোটি লক্ষ মূল্যের বিভিন্ন প্রকল্পের রূপায়ণে গতি সঞ্চারিত হয়েছে। প্রধানমন্ত্রী জোর দিয়ে বলেন যে, সঠিক পদক্ষেপ গ্রহণের মধ্য দিয়ে আইন-শৃঙ্খলার বিষয়টি দেখভাল করা প্রয়োজন। এ প্রসঙ্গে তিনি ঋণ শোধে অক্ষমতা এবং দেউলিয়াবিধির কথা বিশেশভাবে উল্লেখ করেন। ভারতে বৈদেশিক নীতি এখন জাতীয় স্বার্থ বজায় রেখে পরিচালিত হচ্ছে মন্তব্য করে প্রধানমন্ত্রী বলেন, ভারতের প্রভাব এখন আন্তর্জাতিক মঞ্চেও প্রতিফলিত হচ্ছে। শ্রী মোদী ইঙ্গিত দেন যে, খুব শীঘ্রই বিলাসবহুল সামগ্রীর ওপর ২৮ শতাংশ হারে জিএসটি লাগু হবে। সাধারণ মানুষের ব্যবহার্য নিত্য-সামগ্রীর ক্ষেত্রে জিএসটি-র হার ১৮ শতাংশ বা তার কম করার লক্ষ্যে সর্বাত্মক প্রয়াস নেওয়া হচ্ছে।
আগামীকালমিজোরাম ও মেঘালয় সফরে যাচ্ছেন প্রধানমন্ত্রী

প্রধানমন্ত্রীশ্রী নরেন্দ্র মোদী আগামীকাল মিজোরাম ও মেঘালয় সফরে যাচ্ছেন। সেখানে বিভিন্নউন্নয়ন প্রকল্পের সূচনা করবেন তিনি। এই উপলক্ষেএক বার্তায় প্রধানমন্ত্রী বলেছেন, “নয়নাভিরাম এবং চির সবুজ উত্তর-পূর্বাঞ্চল আমাকেআহ্বান জানাচ্ছে। আগামীকাল আমি মিজোরাম ও মেঘালয় সফরে যাচ্ছি। সেখানে বিভিন্নউন্নয়ন প্রকল্পের উদ্বোধন হবে। এই প্রকল্পগুলির মাধ্যমে উত্তর-পূর্বাঞ্চলের উন্নয়নপ্রচেষ্টা এক নতুন তাৎপর্য লাভ করবে। আগামীকালআইজল-এ ট্যুইরিয়াল জলবিদ্যুৎ প্রকল্পটি জাতির উদ্দেশে উৎসর্গ করার আমি এক সুযোগপাব। এই প্রকল্পটি সম্পূর্ণ হয়ে যাওয়ার অর্থ মিজোরামের জনসাধারণের কাছে তা একবিশেষ আশীর্বাদ। যুবশক্তিকেআরও উৎসাহিত করতে কেন্দ্রীয় উত্তর-পূর্বাঞ্চল দপ্তর গড়ে তুলেছে ১০০ কোটি টাকারউত্তর-পূর্ব ভেঞ্চার মূলধন তহবিল। এই তহবিল থেকে আগামীকাল আমি চেক বন্টন করবশিল্পোদ্যোগীদের মধ্যে। ঐ অঞ্চলের ক্ষমতায়নের লক্ষ্যে উত্তর-পূর্ব ভারতের তরুণ ওযুবকদের শিল্পোদ্যোগ স্থাপনে আগ্রহ বৃদ্ধি পাওয়ার ঘটনা আমরা লক্ষ্য করেছি। শিলং-এশিলং-নংস্টয়েন-রংজেন-তুরা সড়কটিরও আমি উদ্বোধন করব। এই প্রকল্পটির মাধ্যমে যোগাযোগএবং অর্থনৈতিক অগ্রগতির বিষয়টি আরও উৎসাহ লাভ করবে। আমি বক্তব্য রাখব একজনসমাবেশেও। উত্তর-পূর্বাঞ্চলেরঅফুরন্ত সম্ভাবনা আমরা লক্ষ্য করেছি। তাই, ঐ অঞ্চলের সার্বিক বিকাশ ও অগ্রগতিরলক্ষ্যে আমরা প্রতিশ্রুতিবদ্ধ।” /
অক্ষয় তৃতীয়া উপলক্ষ্যে প্রধানমন্ত্রীর শুভেচ্ছা

নতুনদিল্লি, ১৪ই মে,২০২১ প্রধানমন্ত্রী শ্রী নরেন্দ্র মোদী অক্ষয় তৃতীয়া উপলক্ষ্যে জনসাধারণকে শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন, “ অক্ষয় তৃতীয়ায় সকল দেশবাসীর মঙ্গল কামনা করি। শুভ কার্য সম্পাদন করার সঙ্গে যুক্ত এই উৎসব, করোনা মহামারীর বিরুদ্ধে আমাদের লড়াই জেতার জন্য আমাদের সঙ্কল্পকে আরো মজবুত করার শক্তি দিক।“ /
প্রধানমন্ত্রী ১৯শে মে শ্রী স্বামীনারায়ণ মন্দির আয়োজিত ‘যুব শিবিরে’ বক্তব্য রাখবেন

প্রধানমন্ত্রী শ্রী নরেন্দ্র মোদী ১৯শে মে সকাল ১০টা ৩০ মিনিটে ভিডিও কনফারেন্সিং-এর মাধ্যমে ভাদোদরার কারেলিবাগে অনুষ্ঠিত যুব শিবিরে বক্তব্য রাখবেন। কুন্ডলধামের ও ভাদোদরার কারেলিবাগের শ্রী স্বামীনারায়ণ মন্দির যৌথভাবে এই শিবিরের আয়োজন করেছে। যুবসম্প্রদায়কে দেশ গড়ার কাজে বিভিন্ন সামাজিক উদ্যোগে যুক্ত করতে এই শিবিরের আয়োজন করা হয়েছে। এক ভারত শ্রেষ্ঠ ভারত, আত্মনির্ভর ভারত, স্বচ্ছ ভারত ইত্যাদি বিভিন্ন উদ্যোগের মাধ্যমে নতুন ভারত গড়ার প্রক্রিয়ায় যুবসম্প্রদায়কে যুক্ত করাই এই শিবিরের মূল্য উদ্দেশ্য। /
আগামীকাল নয়ডায় ‘স্ট্যান্ড আপ ইন্ডিয়া’ কর্মসূচির সূচনা করবেন প্রধানমন্ত্রী

প্রধানমন্ত্রী শ্রী নরেন্দ্র মোদী আগামীকাল ‘স্ট্যান্ড আপ ইন্ডিয়া’ কর্মসূচির আনুষ্ঠানিক সূচনা করবেন নয়ডায়। এই উদ্যোগ গ্রহণের মাধ্যমে তপশিলি জাতি, তপশিলি উপজাতিভুক্ত প্রার্থী এবং মহিলাদের শিল্পোদ্যোগ স্থাপনের কাজে নানাভাবে উৎসাহিত করে তোলা হবে। ক্ষেত্র বিশেষে ১০ লক্ষ থেকে ১ কোটি টাকা পর্যন্ত ঋণ সহায়তাও দেওয়া হবে তাঁদের। তালিকাভুক্ত বাণিজ্যিক ব্যাঙ্কগুলির প্রতিটি শাখা থেকে অন্তত দুটি করে ঋণ সহায়তা দেওয়ার ব্যবস্থা করা হবে এই কর্মসূচির মাধ্যমে। চালু করা হবে একটি ওয়েব পোর্টালও যার মাধ্যমে অনলাইন নথিভুক্তি এবং অন্যান্য সহায়ক পরিষেবার সুযোগ পাওয়া যাবে। এই উপলক্ষে ৫,১০০টি ই-রিক্সার যাত্রার সূচনা করবেন প্রধানমন্ত্রী। কৌশল বিকাশ কেন্দ্র উদ্বোধনের পাশাপাশি, এই কর্মসূচির আওতায় যাঁরা উপকৃত হবেন তাঁদের সঙ্গেও মতবিনিময় করবেন তিনি।
রাষ্ট্রায়ত্ত ব্যাঙ্কগুলি দ্বারা আর্থিকভাবে শক্তিশালী এনবিএফসি/এইচএফসি-গুলির থেকে উচ্চহারের সম্পদগুচ্ছ ক্রয়ের জন্য ‘পার্শিয়াল ক্রেডিট গ্যারান্টি স্কিম’ অনুমোদন করল কেন্দ্রীয় মন্ত্রিসভা

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা নিম্নলিখিত বিষয়ে অনুমোদন দিল- ১. আর্থিকভাবে শক্তিশালী নয় ব্যাঙ্কিং ফিনানসিয়াল কোম্পানি (এনবিএফসি)/ হাউসিং ফিনান্স কোম্পানি (এইচএফসি)-গুলির থেকে উচ্চহারের সম্পদগুচ্ছ ক্রয়ের জন্য রাষ্ট্রায়ত্ত ব্যাঙ্কগুলিকে ভারত সরকার আংশিক ঋণ নিশ্চয়তা কর্মসূচির সুযোগ নেওয়ার প্রস্তাব দেবে। সব মিলিয়ে গ্যারান্টির পরিমাণ বেঁধে দেওয়া হয়েছে সম্পত্তির মূল দামের ১০ শতাংশ প্রথম ক্ষতি পর্যন্ত বা ১০ হাজার কোটি টাকা, যেটি কম হবে। এতে সম্মতি দিয়েছে অর্থনীতি বিষয়ক দপ্তর। ২. এই একবারের আংশিক ঋণ নিশ্চয়তার প্রস্তাব দেওয়ার দরজা খোলা থাকবে ২০২০র ৩০এ জুন পর্যন্ত অথবা সেই সময় পর্যন্ত যার মধ্যে ১ লক্ষ কোটি টাকার সম্পত্তি ব্যাঙ্কগুলি কিনবে, যেটি আগে হবে। অগ্রগতি খতিয়ে দেখে কর্মসূচিটির মেয়াদ ৩ মাস পর্যন্ত বাড়ানো যাবে এই সংক্রান্ত ক্ষমতা দেওয়া হয়েছে অর্থমন্ত্রীকে। এই কর্মসূচির ফলে এনবিএফসি/এইচএফসি-গুলির নগদ অর্থের অভাব মিটবে। তারা আরও ঋণ দিতে পারবে। আরও অনেক বেশি ঋণ পাবেন, যার থেকে অর্থনৈতিক অগ্রগতি ঘটবে। বাজের ঘোষণা মতো ২০১৯এর ১০ই অগাস্ট এই কর্মসূচি চালু হয়। পরে এটি পরিশিলিত করা হয় ২৩ সেপ্টেম্বর। এক জানলা ব্যবস্হা ছিল কর্মসূচিটির শুরু থেক ৬ মাস বা সেই তারিখ পর্যন্ত যার মধ্যে ১ হাজার কোটি টাকার সম্পদ ব্যাঙ্কগুলি কিনতে পারে, যেটি আগে হবে। সংশ্লিষ্ট বিভিন্ন পক্ষের সঙ্গে দফায় দফায় তাদের সুপারিশ ও পরামর্শ অনুযায়ী কিছু সংশোধন করে কেন্দ্রীয় মন্ত্রিসভার অনুমোদন সিদ্ধান্ত হয়। রাষ্ট্রায়ত্ত ব্যাঙ্কগুলির জন্য এই কর্মসূচি। তার লক্ষ্য এমনিতে আর্থিকভাবে সম্পন্ন এনবিএফসি/এইচএফসি-গুলির নগদ যোগানের সমস্যা মেটানো, যাতে না তারা আর্থিক দায় মেটাতে তাদের সম্পত্তি কম দামে বিক্রি করে। এরফলে দেশের আর্থিক ব্যবস্হা সুরক্ষিত হবে। /
রেডিও এবং টেলিভিশন ক্ষেত্রে ভারত ও বিদেশি সম্প্রচারকদের মধ্যে সমঝোতায় অনুমোদন কেন্দ্রীয় মন্ত্রিসভার

রেডিও এবং টেলিভিশন ক্ষেত্রে ভারত ও বিদেশি সম্প্রচারকদের মধ্যে সমঝোতায় অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর পৌরহিত্যে দিল্লিতে কেন্দ্রীয় মন্ত্রিসভার বৈঠকে এ সংক্রান্ত প্রস্তাব মঞ্জুর হয়। বিদেশি সম্প্রচারকের সঙ্গে এই সমঝোতা স্বাক্ষর হওয়ার ফলে – ১) সরকারি সম্প্রচারে নতুন দিগন্ত খুলে যাবে, ২) নতুন প্রযুক্তি সংযুক্তিকরণ এবং প্রতিযোগিতামুখী করে তোলা সম্ভব হবে, ৩) সংবাদ মাধ্যমের স্বাধীনতা বৃদ্ধি পাবে এবং ৪) বিশ্বায়ন সম্ভব হবে। অনুষ্ঠান সম্প্রচার ক্ষেত্রে ভারত ও বিদেশি সম্প্রচারকের মধ্যে মতবিনিময় এবং যৌথ উদ্যোগে অনুষ্ঠান তৈরি করা যাবে। এর ফলে দূরদর্শন ও আকাশবাণীর শ্রোতা ও দর্শকরা অনুষ্ঠান প্রত্যক্ষ করতে পারবেন। কারিগরি সহায়তা এবং দক্ষ প্রযুক্তির আদান-প্রদানের ফলে সরকারি সম্প্রচার ক্ষেত্রে বাধাগুলি কাটানো সম্ভব হবে।
প্রধানমন্ত্রী তেসরা মার্চ উত্তরপ্রদেশের আমেঠি সফর করবেন

প্রধানমন্ত্রী শ্রী নরেন্দ্র মোদী আগামীকাল (৩ মার্চ) উত্তরপ্রদেশের আমেঠি সফর করবেন। আমেঠির কউহারে তিনি ইন্দো-রাশিয়া রাইফেল্স প্রাইভেট লিমিটেড জাতির উদ্দেশ উৎসর্গ করবেন। ভারতের অর্ডিন্যান্স ফ্যাক্টরি এবং রাশিয়ার সংস্হার মধ্যে যৌথ উদ্যোগে গড়ে ওঠা ইন্দো-রাশিয়া রাইফেল্স প্রাইভেট লিমিটেড ভারত-রাশিয়া সহযোগিতার এক উজ্জ্বল মাইলফলক। আমেঠির করওয়া অর্ডিন্যান্স ফ্যাক্টরিতে সর্বাধুনিক মডেলের কালাশনিকভ রাইফেল তৈরি হবে। মেক ইন ইন্ডিয়া কর্মসূচির এক উজ্জ্বল দৃষ্টান্ত হিসাবে এই যৌথ উদ্যোগ দেশে সশস্ত্র বাহিনীগুলির ক্ষমতা বৃদ্ধি ছাড়াও জাতীয় নিরাপত্তা ব্যবস্হা আরও মজবুত করবে। এই অস্ত্র নির্মাণ কারখানাটি আমেঠি ও সংলগ্ন এলাকায় বিপুল কর্মসংস্হানের সুযোগ সৃষ্টি করবে। দুই দেশের উদ্যোগে গড়ে উঠলে এই যৌথ প্রকল্পটি উত্তরপ্রদেশ প্রতিরক্ষা করিডর কর্মসূচিতে আরও গতি সঞ্চার হবে। প্রধানমন্ত্রী এই উপলক্ষ্যে একাধিক উন্নয়নমূলক প্রকল্পের উদ্বোধন করবেন। এই প্রকল্পগুলির মধ্যে বিদ্যুৎ উৎপাদন, শিক্ষা, স্বাস্হ্য ও উৎপাদন সংক্রান্ত কর্মসূচি রয়েছে। কর্মসূচিগুলি রুপায়িত হলে উত্তরপ্রদেশের পাশাপাশি আমেঠি অঞ্চলের মানুষ প্রত্যক্ষভাবে লাভবান হবেন। প্রধানমন্ত্রী কউহারে এক জনসভাতেও ভাষণ দেবেন।
ইজরায়েলের প্রধানমন্ত্রী মিঃ বেঞ্জামিন নেতানিয়াহু-র সঙ্গে প্রধানমন্ত্রী শ্রী নরেন্দ্র মোদীর টেলিফোনে কথা

নয়াদিল্লি, ৫ অক্টোবর, ২০২০ প্রধানমন্ত্রী শ্রী নরেন্দ্র মোদী আজ ইজরায়েলের প্রধানমন্ত্রী মিঃ বেঞ্জামিন নেতানিয়াহু-র সঙ্গে টেলিফোনে কথা বলেছেন। প্রধানমন্ত্রী ইহুদি নববর্ষ এবং সুক্কোত উৎসব উপলক্ষে মিঃ নেতানিয়াহু এবং ইজরায়েলের জনসাধারণকে উষ্ণ অভিনন্দন জানিয়েছেন। কোভিড-১৯ মহামারীর প্রেক্ষিতে বিশেষ করে, গবেষণা, বিভিন্ন পরীক্ষা-নিরীক্ষা এবং সংক্রমণ নির্ধারণের যন্ত্র ও টিকার বিষয়ে উভয় নেতা দ্বিপাক্ষিক সহযোগিতার বিষয়গুলি নিয়ে আলোচনা করেছেন। এইসব গুরুত্বপূর্ণ ক্ষেত্রে নিবিড় সহযোগিতার ওপর তাঁরা গুরুত্ব আরোপ করেছেন। এর মাধ্যমে শুধু দুটি দেশের নাগরিকরাই উপকৃত হবেন না, সার্বিকভাবে তা গোটা মানবজাতির পক্ষেই সেটি লাভজনক হবে। জল, কৃষি, স্বাস্থ্য, ব্যবসা-বাণিজ্য, নতুন উদ্যোগ এবং উদ্ভাবনের মতো বিষয়গুলিতে যে সহযোগিতা দুটি দেশের মধ্যে বজায় রয়েছে, তা নিয়ে উভয় নেতাই পর্যালোচনা করেছেন এবং এই সম্পর্ককে আরও গভীর করার জন্য কি কি করা উচিৎ সে নিয়েও আলোচনা করেছেন। উভয় নেতাই আঞ্চলিক এবং আন্তর্জাতিক বিভিন্ন সমস্যা ও সম্ভাবনা নিয়ে আলোচনার জন্য নিয়মিতভাবে বৈঠক করার বিষয়ে একমত হয়েছেন। এর ফলে, দ্বিপাক্ষিক কৌশলগত অংশীদারিত্ব আরও সুদৃঢ় হবে।
ফিলিপিন্সের রাষ্ট্রপতির সঙ্গে প্রধানমন্ত্রীর টেলিফোনে কথা

প্রধানমন্ত্রী শ্রী নরেন্দ্র মোদী আজ ফিলিপিন্সের রাষ্ট্রপতি মিঃ রডরিগো দুতের্তের সাথে টেলিফোনে কথা বলেন। কোভিড-১৯ মহামারীর ফলে উদ্ভুত সংকটের মোকাবিলায় তাঁদের সরকার কি কি ব্যবস্থা নিয়েছে সে বিষয়ে তাঁরা আলোচনা করেন। বর্তমানের এই স্বাস্থ্য সংকটের সময় একে অপরের দেশের নাগরিকদের প্রতি সহযোগিতার হাত বাড়িয়ে দেওয়া এবং দেশে ফিরিয়ে আনার বিষয়ে যে উদ্যোগ নেওয়া হয়েছে উভয় নেতা সেই প্রয়াসের প্রশংসা করেন। ফিলিপিন্সে প্রয়োজনীয় ওষুধ সরবরাহ করার জন্য ভারতের উদ্যোগকেও ফিলিপিন্সের রাষ্ট্রপতি প্রশংসা করেন। এই মহামারীর বিরুদ্ধে যুদ্ধে ফিলিপিন্সকে সাহায্য করার বিষয়ে ভারতের অঙ্গীকারের কথা প্রধানমন্ত্রী জানান এবং রাষ্ট্রপতির দুতের্তেকে তিনি আশ্বস্ত করে বলেন, ভারতের ওষুধ উপাদনের যথেষ্ট ক্ষমতা রয়েছে এবং ভবিষ্যতে যদি টিকা আবিষ্কার করা যায় তাহলে তার সুফল যাতে সারা মানবজাতি পায় ভারত তা নিশ্চিত করবে। উভয় নেতা সাম্প্রতিককালে প্রতিরক্ষা ক্ষেত্রে সহযোগিতা সহ দ্বিপাক্ষিক সম্পর্কের উন্নয়নে সন্তোষ প্রকাশ করেন। প্রধানমন্ত্রী জোর দিয়ে বলেন, ভারত- প্রশান্ত মহাসাগরীয় অঞ্চলে ভারত ফিলিপিন্সকে গুরুত্বপূর্ণ অংশিদার হিসেবে দেখতে চায়। প্রধানমন্ত্রী ফিলিপিন্সের আসন্ন জাতীয় দিবস উপলক্ষ্যে রাষ্ট্রপতি দুতের্তে এবং ফিলিপিন্সের জনসাধারণকে তাঁর শুভেচ্ছা জানান।
সরকারি প্রশাসন ও সংস্কার প্রচেষ্টায়ভারত-পর্তুগাল সহযোগিতা  :  অনুমোদন কেন্দ্রীয় মন্ত্রিসভার

ভারতেরকর্মী, জন-অভিযোগ ও পেনশন মন্ত্রকের প্রশাসনিক সংস্কার ও জন-অভিযোগ দপ্তরের সঙ্গেপর্তুগালের প্রশাসনিক আধুনিকীকরণ মন্ত্রকের এক চুক্তি স্বাক্ষরের প্রস্তাবেবৃহস্পতিবার সম্মতি দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীরনেতৃত্বে অনুষ্ঠিত মন্ত্রিসভার বৈঠকে জন-প্রশাসন ও সরকারি সংস্কার প্রচেষ্টারক্ষেত্রে দ্বিপাক্ষিক সহযোগিতা প্রসারের লক্ষ্যে এই মউ স্বাক্ষরের প্রস্তাবেঅনুমোদনদানের সিদ্ধান্ত গ্রহণ করা হয়। মউ-এরআওতায় যে ক্ষেত্রগুলিতে দ্বিপাক্ষিক সহযোগিতার প্রসার ঘটবে তার মধ্যে রয়েছে,সরকারি কাজকর্মে ডিজিটাল ব্যবস্থার প্রসার, প্রশাসনিক সরলীকরণ, সরকারি পরিষেবাপ্রদান, কর্মীদের দক্ষতা বৃদ্ধি, সরকারি প্রশাসনের ক্ষেত্রে অভিজ্ঞতা বিনিময়,জনসাধারণের ক্ষোভ ওঅভিযোগ নিরসনে ব্যবস্থা গ্রহণ ইত্যাদি। দু’দেশেরমধ্যে মউটি স্বাক্ষরিত হলে তা রূপায়ণের কাজ দেখভাল করবে এক যৌথ কর্মীগোষ্ঠী। প্রসঙ্গতউল্লেখ্য, এই বিশেষ ক্ষেত্রটিতে পারস্পরিক সহযোগিতা প্রসারের লক্ষ্যে ভারতইতিমধ্যেই চুক্তিবদ্ধ হয়েছে চিন, মালয়েশিয়া, সিঙ্গাপুর, ফ্রান্স ও যুক্তরাজ্যেরসঙ্গে। এছাড়াও, এ সম্পর্কে সহযোগিতা প্রসারের লক্ষ্যে ত্রিপাক্ষিক মউ স্বাক্ষরিতহয়েছে ভারত, ব্রাজিল ও দক্ষিণ আফ্রিকার মধ্যে। চিন ওসিঙ্গাপুরের সঙ্গে ভারতের চুক্তিটির পুনর্নবীকরণের কথা বিবেচনা করা হচ্ছে বিদেশমন্ত্রকের সঙ্গে পরামর্শক্রমে।